SARL-NUUS SONDAG 29 JANUARIE 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

INTEGNET IS TERUG 

SARL STEL 'N NUWE ERE-REGSADVISEUR AAN 

7 135 kHz DIE FREKWENSIE OM TE GESELS OOR BHF 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


INTEGNET IS TERUG 


Die eerste INTEGNET van 2012 sal op Sondag 5 Februarie gehou word. 
Geskiedenis sal gemaak word wanneer die lede van die Namibiese Amateur- 
radioliga by die eerste INTEGNET sal aansluit. Die NARL se herhaler in 
Windhoek sal gekoppel word om Namibiese amateurs die geleentheid te gee om 
deel te neem aan die besprekings. 


Die onderwerp is: “Beter DX-werking met voortplantingsvoorspellings”. Twee 
sprekers sal na die wetenskap van voorspelling en praktiese toepassings kyk. `n 
Wetenskaplike van SANSA se Ruimtewetenskappe in Hermanus sal praat oor 
hoe voorspellings gemaak word en Hannes Coetzee, ZS6BZP, sal ook na die 
praktiese aspekte van die gebruik van voortplantingsvoorspellings kyk en hoe 
om hulle ten beste te gebruik. Skryf die datum op in jou dagboek. Indien jy 
jou herhaler wil laat koppel stuur `n versoek teen Maandag 30 Januarie aan 
artoday(@satl.org.za. 


SARL STEL 'N NUWE ERE-REGSADVISEUR AAN 


Die Raad van die SARL het Johannes Marais as regsadviseur aangestel. Hy 
is die eienaar van `n regspraktyk is Stellenbosch. Johann is visevoorsitter van 
AWDCSA, Wes-Kaap en `n lid van HAMNET. Hy bestee die meeste van sy 
amateurtyd aan navorsing en reddingsoperasies en is 'n aktiewe lid van die 
Veldrit Reddingseenheid en voorsitter van die Wildernis Soek- en Reddingstrust. 


7 135 kHz DIE FREKWENSIE OM TE GESELS OOR BHF 


Indien BHF jou passie is, laat 'n ontvanger ingestel op 7 135 kHz bly. Dit is 
die frekwensie waarop `n groep amateurs besluit het om skeds te hou, BHE- 
openings en BHF-operasie te bespreek. Die idee is die van John, ZS6JON, en 
Mike, ZS6TAF. 


“Mens besef dat die internet die maklikste manier is maar alle amateurs het nie 
INTERNET 24/7 nie. Sommige het nie eens INTERNET in die hok nie” sê John, 
ZS6GJON. “Ons lees moontlik die kontakverslae op e-pos of op die forum wanneer 
hulle eers daar geplaas is. Dis te laat om volle gebruik van die opening te verkry. 
Aangesien die meeste amateurs 'n ekstra radio of ontvanger het wat aangeskakel 
kan bly en aangesien die 40 meterband die algemene en baie aktiewe band in 
Suid-Afrika is sal dit die ideale band wees om BHEF-bandopeninge landwyd en 
vir die buiteland aan te kondig. Nadat rondgeluister is het dit voorgekom dat 7 
135 kHz `n goeie keuse sal wees” sê John. 


WÊRELDRADIOKOMMUNIKASIEKONFERENSIE 2012 SAL SEKONDÊRE 
ME-FREKWENSIE TOEKENNING VIR AMATEURS OORWEEG. 


Die Wêreldradiokommunikasiekonferensie het Maandag 23 Januarie in Genêve, 
Switserland, begin. Afgevaardigdes sal die radioregulasies en die internasionale 
ooreenkoms wat die gebruik van spektrum en satellietbane reguleer, nagaan en 
hersien. Een van die items wat deur WRO-12 oorweeg gaan word is Agenda 
item 1.23: die toekenning van omtrent 15 kHz in gedeeltes van die 415-526,5 
kHz op `n gedeelde basis aan die Amateurdienste, met inagneming van huidige 
dienste. 


Dit word verwag dat meer as 3 000 deelnemers, wat meer as 150 van die 193 lede 
van die Internasionale Telekommunikasieunie verteenwoordig, die konferensie sal 
bywoon. Omtrent 100 waarnemers vanuit die TTU se 700 privaat lede, tesame 
met internasionale organisasies, wat die Internasionale Amateurradiounie insluit 
is ook teenwoordig. `n Aantal van die WRC-12 afgevaardigdes is radioamateurs. 


Op die eerste dag van WRCO-12 het verskeie belangstellendes verskeie maniere 
voorgestel van hoe die sekondêre toekenning geimplementeer moet word, terwyl 
sekeres nie daarin belangstel om wysigings te maak wat dit sou toelaat nie. 
Die Europese lande, verteenwoordig deur die CEPT het 'n 8 kHz wye band 
aangebied tussen 472 en 480 kHz. CITEL, wat die Amerikas verteenwoordig 
het voorgestel dat die sekondêre toekenning tussen 461 en 469 kHz en 471 tot 
478 kHz moet wees. Colin Thomas, GAPSM, het die CEP'T-voorstel aangebied, 
terwyl die ARRL se Tegniese Verhoudingspesialis Jon Silverling, WB3ERA, die 
eer gehad het om die CITEL-voorstel aan die Konferensie voor te lê. 


IARU President, Tim Ellam, gebruik Twitter om belangstellende amateurs op 
die hoogte te hou oor wat by WRC-12 aangaan. Volgens sy twiet steun die 
Afrika Telekommunikasieunie, die Oos-Afrikaanse Gemeenskap, die Asië-Stille 
Oseaan Telegemeenskap en die Suider-Afrikaanse Ontwikkelingsgemeenskap ook 
'n MF sekondêre toekenning aan die amateurdiens. Die Streeksgemeenskap in 
die gebied van kommunikasie verteenwoordig Rusland en het geen verandering 
aan die huidige frekwensie toekenning voorgestaan, en hulle sodoende met die 


Arabiese State, Sjina en die Internasionale Maritieme organisasie vereenselwig. 
Jy kan Ellam op twitter.com/laru President volg. Gedurende WRO-12, sal 
AU1ITU die ITU-hoofkantoorstasie die roepsein AU1WRG gebruik. 


INTERNASIONALE SAMEWERKING VERWYDER WIT GERAAS OP 40 
METER 


Steuring vanaf “A1I India Radio” op die 40 meterband is ge-elimineer. Wolfgang 
Hadel, DK2OM, in Siegbach, Duitsland rapporteer dat in Desember het hy 
en Peter Jost, HB9OCET, van Zurich in Switserland steurings, wat wit geraas 
genoem word, in die 40 meterband vanaf 6 960 tot 7 040 kHz en ook op 7 820 
kHz ondervind. Berekenings deur DK2OM het getoon dat die die middelpunt 
van hierdie steurings op 7 410 kHz voorkom, `n frekwensie wat deur “A1I India 
Radio” gebruik word. Hierna het die Duitse en Switserse Departemente van 
Pos en Telekommunikasie betrokke geraak. Beide het amptelike klagtes by hul 
ampsgenote in Indië aanhangig gemaak. VU2GMN het bystand verleen deur 'n 
persoonlike klagte te lê. 


Die oortredende sender wat naby Nu Delhi geleë is, is op 13 Januarie as herstel, 
gerapporteer. 


HAMNET SUID-GAUTENG-VERGADERING 


Hamnet Suid-Gauteng hou `n vergadering op Donderdag 2 Februarie 2012. Die 
plek vir die vergadering is 9de Benoni Scoutsaal, Arrowpark in Benoni. Die 
vergadering is geskeduleer vir 19:00 tot 21:00. Besprekings sal die Ry-vir-Sig en 
Karnaval Mac Steel fietsrenne in Februarie insluit. 


HAMWAN en APRS is ook op die agenda. Kom sluit by hulle aan en dien jou 
gemeenskap. 


KLUBNUUS 


Saterdag 4 Februarie, hou die Oosrandtak van die SARL `n vlooimark. Die tyd 
is 12:00 tot 15:00 en sal gehou word in die Scouts Arrow Park in Benoni. Die 
park is langs Ebenezerstr, Kleinfontein landbouhoewes in Benoni en is net af 
van die Atlaswegafrit op die N12-o0s. Daar sal kos en koeldrank beskikbaar 
wees. Vir enigiemand wat `n tafel wil bespreek, kontak asb. die klubsekretaris 
Judy, ZS6JDY, via zs6jdy@vodamail.co.za. 


KOMPETISIENUUS 
ANTIEKE RADIOASSOSIASIE GG-AKTIWITEITSDAG 


Datum: Sondag 5 Februarie vanaf 15:00 tot 19:00 SAT. Bande en frekwensies: 
80 m, 3 510 tot 3 560 kHz; 40 m 7 000 tot 7 040 kHz; 20 m 14 000 tot 14 
060 kHz. Kategorieë: a. Enkeloperateur, alle bande, Laekrag (Maksimum 100 
W) b. Enkeloperateur, alle bande, @RP (Maksimum 5 W) c. Enkeloperateur, 
enkelband, Laekrag (Maksimum 100 W) d. Enkeloperateur, enkelband, ORP 
(Maksimum 5 W) Ruil uit: RST, Operateur se naam en Ruitverwysing. Telling: 


1 punt vir laekrag en 2 punte vir ORP. Toekennings: Sertifikate sal toegeken 
word vir hoogste tellings in die kategorieë. 


Logs gestuur te word aan: Suidelike Afrikaanse Antiekeradioassosiasie, Posbus 
12320 Benoryn, 1504. E-pos : andyzs6ady@vodamail.co.za. Sluitingsdatum vir 
indiening van logs: Maandag 20 Februarie 2012. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat die sonaktiwiteit in terme van sonfakkels 
besig is om af te neem na Maandag se reuse M-klas fakkel. Sonvlek 1 402 is 
tans die grootste sigbare sonvlek en produseer O-klas fakkels van tyd-tot-tyd. 
Die ander sonvlekke is besig om te krimp en sal binnekort weg van die aarde af 
roteer. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 64. 


20 tot 10 m gaan pret wees met verskeie openinge gedurende die verloop van 
die dag. Die hoër bande sal tipies eerste oopmaak om dan later deur die laer 
bande gevolg te word. 


Besoek gerus www.spaceweather.co.za vir meer inligting. 
DAGBOEK VAN GEBEURE 


31 Januarie - Laaste dag vir insending van nominasies vir SARL-Raadslede en 
mosies vir die SARL se AJV in 2012. 31 Januarie - Sluitingsdatum vir insend- 
ing van voorgestelde verhandelings vir SA AMSAT se Ruimtesimposium aan 
saamsat@intekom.co.za. 2 Februarie Hamnet Suid-Gauteng hou vergadering 4 
Februarie 'Tak ERB hou 'n vlooimark 5 Februarie Eerste INTEGNET van die 
jaar 5 Februarie Antieke Radioassosiasie se GG-kompetisie van 15:00 tot 19:00. 
20 Februarie Laaste dag vir indiening van Logs vir Antieke radioassosiasie se 
Kompetisie. 


Onthou, u kan steeds nominasies instuur vir die SARL-toekennings wat gedoen 
sal word tydens die galadinee wat ook gedurende die naweek met die 2012 SARL- 
AJV sal plaasvind. Stuur nominasies aan secretary@sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZSGBWN. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


